Document ID: /roh_data/filtered/fineweb-2-filterrobots_roh.jsonl.gz/14123

Las autoritads svizras online
Mintga onn ston tut ils pajataglias da la Svizra emplenir ed alura inoltrar lur decleraziun da taglia. Quai pon els far a maun, cun ina software speziala u directamain en l'internet.
Ina buna preparaziun facilitescha ed accelerescha la lavur d'emplenir la decleraziun da taglia. I vegn cusseglià da rimnar e da tegnair a disposiziun ils suandants documents, avant che cumenzar ad emplenir respectivamain gia durant l'onn:
Las leschas da taglia permettan divers geners da deducziuns. Las deducziuns sco er lur import varieschan da chantun a chantun. Tge custs pon vegnir deducids?
Las administraziuns chantunalas da taglia èn cumpetentas per la decleraziun da taglia e mettan a disposiziun la software resp. la plattafurma necessaria.
Tut tenor taglia e chantun ston las decleraziuns da taglia, las quittanzas ed ils documents da taglia vegnir conservads cun differentas duradas. As infurmai tar Vossa administraziun da taglia davart ils exacts termins da surannaziun. Per esser fitg segir, conservai ils documents fin 15 onns suenter che la perioda da taglia è scrudada.